พิพิธภัณฑสถานแห่งชาติ มหาวีรวงศ์

พิพิธภัณฑสถานแห่งชาติ มหาวีรวงศ์ เป็นพิพิธภัณฑ์แห่งหนึ่งตั้งอยู่ถนนราชดำเนิน ตำบลในเมือง อำเภอเมืองนครราชสีมา จังหวัดนครราชสีมา ภายในจัดแสดงโบราณวัตถุ ศิลปวัตถุที่มีคุณค่าทางด้านโบราณคดี ประวัติศาสตร์ศิลปะ และขนบธรรมเนียมประเพณี

 ประวัติ 
ปี พ.ศ. 2470 สมเด็จพระมหาวีรวงศ์ (อ้วน ติสฺโส) ได้มอบโบราณวัตถุและศิลปวัตถุที่รวบรวมไว้ ให้แก่กรมศิลปากร เพื่อจัดแสดง เป็นแหล่งเรียนรู้เกี่ยวกับมรดกศิปวัฒนธรรมของชาติ

ปี พ.ศ. 2497 กรมศิลปากร ได้สร้างอาคารจัดแสดงของพิพิธภัณฑสถานขึ้น และเปิดอย่างเป็นทางการเมื่อวันที่ 24 มิถุนายน 2497

ปี พ.ศ. 2504 กรมศิลปากร ประกาศจัดตั้ง พิพิธภัณฑสถานแห่งชาติ มหาวีรวงศ์ เพื่อถวายเกียรติแด่สมเด็จพระมหาวีรวงศ์ราชกิจจานุเบกษา. เข้าถึงได้จาก:  ประกาศกระทรวงศึกษาธิการ เรื่อง กำหนดสถานที่ เป็นพิพิธภัณฑสถานแห่งชาติ.  เล่มที่ 78 ตอนที่ 94 หน้า 2350 .เมื่อ 14 พฤศจิกายน 2504

 สิ่งของที่จัดแสดง 
พิพิธภัณฑสถานแห่งชาติ มหาวีรวงศ์ ได้จัดแสดงโบราณวัตถุและศิลปวัตถุ ที่มีคุณค่าทางด้านโบราณคดี ประวัติศาสตร์ศิลปะ ขนบธรรมเนียมประเพณี หลากหลายสมัย คือ
 สมัยก่อนประวัติศาสตร์ 
 สมัยทวารวดี 
 สมัยลพบุรี 
 สมัยอยุธยา 
 สมัยรัตนโกสินทร์ 
โบราณวัตถุที่จัดแสดง เป็นของที่สมเด็จพระมหาวีรวงศ์ (อ้วน ติสฺโส) ได้รวบรวมไว้ และมอบให้กรมศิลปากร ส่วนหนึ่งได้จากการขุดค้นทางโบราณคดี การขุดแต่ง บูรณะ โบราณสถาน และยังมีสิ่งของที่ประชาชนได้มอบไว้ให้พิพิธภัณฑ์ด้วย

 อ้างอิง 

หมวดหมู่:พิพิธภัณฑ์ในจังหวัดนครราชสีมา
มหาวีรวงศ์
หมวดหมู่:สิ่งก่อสร้างในอำเภอเมืองนครราชสีมา
หมวดหมู่:สถานที่ที่ตั้งชื่อตามนามของบุคคลสำคัญของไทย
หมวดหมู่:สิ่งก่อสร้างตั้งแต่ พ.ศ. 2497